text: El Martinenc B s'ha de conformar amb l'empat en el derbi de filials | FC Martinenc
  Inici » Futbol » Filial » El Martinenc B s'ha de conformar amb l'empat en el derbi de filials
  MARTINENC B 2 - 2 JÚPITER B
  El Martinenc i el Júpiter s'han repartit els punts en un derbi de filials intens i amb molt de ritme, que s'ha acabat resolent en el tram final. En la primera part, els del Guinardó han disposat de moltes més ocasions, però el duel s'ha igualat molt en la represa, i tot i el doblet de Roger Rovira, els de Ramon Roca s'han hagut de conformar finalment amb l'empat.
  Davant un equip també jove i molt dinàmic, el Martinenc B ha hagut de sortir amb un ritme i una intensitat molt alta per tal d'imposar el seu joc. I el cert és que, tot i que la qualitat dels jugadors gris-i-grana, ha estat el Filial qui s'ha fet amb el control del matx en els primers compassos i el primer que ha trobat el premi en la porteria rival. Rovira ha inaugurat el marcador just complert el primer quart d'hora, però quan semblava que, amb l'1-0, el Martinenc havia aconseguit tranquil·litzar el duel, el Júpiter ha empatat poc després en un contracop que ha acabat amb un penal transformat per Gonzalo (21′).
  L'1-1, però, ha donat pas als millors minuts dels locals, que d'aleshores fins al descans han gaudit d'infinitat d'ocasions per tornar a recuperar la iniciativa en el marcador. Aleix Plans ho ha provat en dos llançaments de faltes, Donadeu ha vist com el porter salvava el seu gol in-extremis i com Capa enviava el rebuig massa alt i, per acabar, Aleix l'ha tingut davant el porter, però no hi ha hagut manera i la igualtat ha seguit governant en el marcador a la mitja part.
  Després de tantes ocasions desaprofitades, el Filial ha vist com el Júpiter feia un pas endavant a la represa i el partit s'igualava molt més en el segon temps. Però quan més anivellada estava la cosa, els del Guinardó han trobat el gol en una jugada plena de força i potència de Nacho, que després d'una recuperació ha fet una gran conducció per deixar sol a Rovira i que aquest fes el segon a plaer (69′).
  Amb el 2-1, el partit seguia obert, si bé és cert que als vermells els hi ha provat el gol i semblava que podien tenir la victòria a tocar. Però aleshores, quan de nou més controlat semblava el matx, en una jugada aïllada en un servei de banda, el Júpiter ha tornat a empatar (84′) i, a pesar d'un parell d'ocasions al final, el Filial s'ha hagut de conformar amb un punt que el manté en la zona alta de la taula.
  MARTINENC: Roger Garcia, Chóscar (Pol Balbas, 46′), Ignasi, Roger Badia, Fernando (Marc Delgado, 83′), Capa, Uri Donadeu (David Ruiz, 71′), Èric Pi, Roger Rovira, Nacho (Uri Angosto, 79′) i Aleix Plans (Luján, 71′).
  GOLS: 1-0 (16′) Roger Rovira. 1-1 (21′) Gonzalo, de penal. 2-1 (69′) Roger Rovira. 2-2 (84′) Javier.